Kamu bisa jelasin ke aku soal Numbas dalam bahasa sunda?

Numbas bisa dihartikeun mangrupa "hadiah" ka pangantén awéwé nu geus ngajaga kasucian tug nepi ka akad nikah. Acara numbas biasana nyieun tumpeng nu eusina nyaéta : daging hayam jeung deungeun sangu lianna. Nu diundang dina acara numbas biasana para ibu nu miluan acara ngeuyeuk seureuh. Deungeun anu disadiakeun  biasana basajan baé, henteu kawas hajat kawinan. Nu penting mah asal aya lalab nu kesed-kesed sarta rada pait, nyaéta kadaharan nu dijieunna tina rupa-rupa pupucukan jeung lalab-lalaban, kaasup rupaning dangdaunnan nu rasana kesed, dijieun sambel. Panggang hayam salaku simbol panumbas, teu meunang waka dirusak saméméh ngadu'a, nandakeun yén any ditumbas téh masih parawan kénéh. Salametan ieu ogé jadi kareueusan pikeun kolot lalaki, yén anakna bener-bener jantan dina harti teu impoten, sedengkeun keur kolot awéwé mah reueus sabab tiasa ngajaga kaparawananana (Sastrawijaya, dina Suryani, 2007).